आरडब्लयूए संस्थाओं को किया जागरूक
फरीदाबाद| स्वच्छतामिशन के लिए अब नगर निगम अधिकारी आरडब्लयूए अन्य सामाजिक संस्थाओं का सहयोग लेने का भरपूर प्रयास कर रहे हैं। वे सामाजिक कार्यों में रुचि लेने वाले लोगों से कूड़े को लेकर तरह-तरह के अनुभव एकत्र कर रहे हैं। इसी सिलसिले में बुधवार को नगर निगम सभागार में एक मीटिंग हुई। इसमें जिले की कई एनजीओ आरडब्ल्यूए के अलावा विभिन्न संस्थाओं से जुड़े समाज सेवी मौजूद थे। बैठक की अध्यक्षता एसई अनिल मेहता ने की। उन्होंने बताया 5 से 20 जनवरी तक भारत सरकार द्वारा स्वच्छता पर सर्वेक्षण कराया जा रहा है। इसके अन्तर्गत शहर की सभी प्रमुख सड़कों, मार्केट, कालोनियों, स्लम, शौचालय, बस स्टैंड आदि का अवलोकन किया जाएगा। इसके अतिरिक्त सभी एनजीओ आरडब्ल्यूए से टोल फ्री नंबर 18002672777 पर सफाई से संबंधित फीडबैक देने के लिए जनता को जागरूक करने का भी निवेदन किया गया। बैठक में आई सेक्टर-21ए से मोनिका ने घरों मोहल्ले के स्तर पर न्यूनतम लागत में घरेलू कचरे को खाद में बदलने के अपने अनुभव को बांटा।
hin_Deva hin_Deva